da vi da de en en de de da da da da da da id en de da en da da da da da en en en en en en en en en en cs nb en nb cs en en pl en en da da da da da da en sv en en sv nb da de en fr da da en da da en fi da da da de nl da en
H1: Stærk, stærk indsats mod Hvidovre - Hafnia Floorball Club
Kirk - 17. november 2013
Kampen mellem rækkens nr. 2 og 3 blev et intenst opgør mellem to stærke mandskaber. Det passede tydeligvis ikke hjemmeholdet at blive mødt af et super aggressivt Hafnia-mandskab, der benyttede enhver lejlighed til at lægge pres på modstanderens opspil.
I kampens indledning fangede navnlig “nyindkøbet” Anders Terkelsen øjet. Med sin forhammer af et slagskud scorede han praktisk talt på sine to første forsøg. Periodens højdepunkt var dog Mads’ undertalsscoring, hvor han og Jeppe på ren vilje formåede at fastholde bolden bag Hvidovre-målet og kreere en stor mulighed, som blev udnyttet. 1-3 efter første periode.
2. periode var ligesom den første forholdsvis lige, idet Hafnia dog havde nemmere ved at komme til chancer gennem sit meget direkte spil. Selv om defensiven var meget solid og resolut denne eftermiddag, bød perioden alligevel på to scoringer til hjemmeholdet, der dog aldrig kom på omgangshøjde med Hafnia. Da Hvidovre fik kontakt ved 2-3, skulle Hafnia kun bruge 11 sekunder på at genskabe tomålsbufferen, da Terkelsen nåede sit hattrick, og afstanden mellem de to hold blev aldrig mindre. Hvidovres frustrationer var tydelige mod periodens afslutning, hvor en back tabte hovedet og skaffede Hafnia 4 minutters overtal.
Kampens blev reelt lukket godt 5 minutter inde i 3. periode, hvor kaptajn Jensen brød sin måltørke med en flot scoring – 3-6 på måltavlen! Herefter faldt hjemmeholdets organisation fra hinanden, og fødselsdagsbarnet – evigt unge Jeppe – slog kort efter endnu et søm i kisten i overtal. Jannick fuldbyrdede sin måske bedste indsats for Hafnia med sit andet mål i kampen lidt før opgørets afslutning, der i øvrigt bød på hele 14 udvisningsminutter (2 + 2+10 min.) til Philippe!
Næste weekend venter Bornholm. Skal det mon blive 7 sejre i træk?
Hvidovre Attack II – Hafnia FC 3-8 (1-3, 2-2, 0-3)
1. 02:38 0-1 Anders Terkelsen (ass. Kristian Kirk)
1. 03:27 1-1 Kasper Daae Christensen (ass. Jimmi Rasmussen)
1. 11:17 1-2 Anders Terkelsen (ass. Jannick N. Strikert)
1. 18:22 U2 Kristian Kirk, Hafnia
1. 19:20 1-3 Mads Mortensen (ass. Jeppe V. Trier) SH
2. 05:28 2-3 Jesper Thrane (ass. Daniel Golubov)
2. 05:39 2-4 Anders Terkelsen (ass. Kristian Kirk)
2. 10:22 2-5 Jannick N. Strikert (ass. Kristian Kirk)
2. 14:31 3-5 Niklas Stenild (ass. Christian Brask Thomsen)
2. 18:21 U2 Daniel Golubov, Hvidovre
2. 18:21 U2+10 Daniel Golubov, Hvidovre
3. 05:36 3-6 Peter Steen Jensen (ass. Jeppe V. Trier)
3. 07:04 Timeout, Hvidovre
3. 09:29 U2 Niklas Stenild, Hvidovre
3. 10:14 3-7 Jeppe V. Trier (ass. Peter Steen Jensen) PP
3. 15:39 3-8 Jannick N. Strikert (ass. Kristian Kirk)
3. 19:03 U2 Philippe Nielsen, Hafnia
3. 19:03 U2+10 Philippe Nielsen, Hafnia
MOM: Anders Terkelsen (foran Lars Meyer)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club